A BIZOTTSÁG HATÁROZATA
(2009. április 2.)
az angolnagazdálkodási terv készítésére vonatkozóan az 1100/2007/EK tanácsi rendeletben előírt kötelezettség alóli mentesség tárgyában Ciprus, Málta, Ausztria, Románia és Szlovákia által benyújtott kérelmek jóváhagyásáról
(az értesítés a C(2009) 2231. számú dokumentummal történt)
(Csak a görög, máltai, német, román és szlovák nyelvű szöveg hiteles)
(2009/310/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az európai angolnaállomány helyreállítására vonatkozó intézkedések megállapításáról szóló, 2007. szeptember 18-i 1100/2007/EK tanácsi rendeletre (1) és különösen annak 3. cikke (3) bekezdésére,
mivel:
(1)
Az 1100/2007/EK rendelet keretrendszert hoz létre a közösségi vizekben, part menti lagúnákban, folyótorkolatokban, folyókban és a velük érintkező szárazföldi vizekben élő európai angolna állományának védelmére és fenntartható felhasználására.
(2)
Az 1100/2007/EK rendelet 2. cikke előírja a tagállamok számára, hogy megállapítsák és meghatározzák a nemzeti felségterületükhöz tartozó, az európai angolna természetes élőhelyeit alkotó egyes vízgyűjtőket. A tagállamoknak minden egyes angolnás vízgyűjtő tekintetében angolnagazdálkodási tervet kell készíteniük.
(3)
Az 1100/2007/EK rendelet 3. cikkének (1) bekezdése úgy rendelkezik, hogy a tagállamok mentesülhetnek az angolnagazdálkodási terv készítésének kötelezettsége alól, ha kellően alátámasztják, hogy a területükön fekvő vízgyűjtők vagy tengeri vizek nem alkotják az európai angolna természetes élőhelyét. A tagállamoknak mentesség iránti kérelmet kell benyújtaniuk a Bizottságnak. A kérelmet a Bizottságnak a halászati tudományos, műszaki és gazdasági bizottság (HTMGB) vagy más megfelelő tudományos testület technikai és tudományos értékelése alapján kell jóváhagynia.
(4)
Ciprus, Málta, Ausztria, Románia és Szlovákia a kellő indoklásokkal együtt kérelmet nyújtott be a Bizottsághoz az angolnagazdálkodási terv készítésére vonatkozó kötelezettség alóli mentesség érdekében.
(5)
A Nemzetközi Tengerkutatási Tanács (ICES) elkészítette a Bizottság számára a kérelmek technikai és tudományos értékelését.
(6)
Az ICES által elvégzett értékelés szerint a fenti mentesség iránti kérelmekben szereplő vízgyűjtő területek és tengeri vízterületek az 1100/2007/EK rendelet alkalmazásában nem azonosíthatók, illetve nem határozhatók meg az európai angolna természetes élőhelyeiként.
(7)
Következésképpen, tekintettel az 1100/2007/EK tanácsi rendelet 3. cikkének (1) bekezdésére, a szóban forgó államok számára helyénvaló jóváhagyni az angolnagazdálkodási tervek készítésére vonatkozó kötelezettség alóli mentességeket.
(8)
Az e határozatban előírt intézkedések összhangban vannak a Halászati és Akvakultúra-ágazati Bizottság véleményével,
ELFOGADTA EZT A HATÁROZATOT:
1. cikk
Az alábbi tagállamok mentesülnek az angolnagazdálkodási terv készítésére vonatkozóan az 1100/2007/EK tanácsi rendeletben előírt kötelezettség alól:
a)
Ciprus;
b)
Málta;
c)
Ausztria;
d)
Románia;
e)
Szlovákia.
2. cikk
Ennek a határozatnak a Ciprusi Köztársaság, a Máltai Köztársaság, az Osztrák Köztársaság, Románia és a Szlovák Köztársaság a címzettje.
Kelt Brüsszelben, 2009. április 2-án.